Hinir sívinsælu KK og Maggi Eiríks verða á ferðalagi í sumar og munu skemmta landsmönnum með tónleikahaldi á nokkrum völdum stöðum . Þeir spila og syngja auk þess að segja sögur af sérkennilegu fólki og ýmsum uppákomum . Lagavalið samanstendur af “ ferðalögunum ” góðkunnu auk úrvals af því besta úr fórum þeirra félaga . Tvennir tónleikar verða hér á Vesturlandi og báðir nk. sunnudag 6. júlí . Þeir fyrri klukkan 15 í Fossatúni í Borgarfirði og hinir síðari klukkan 21 á Hótel Ólafsvík .